钦定古今图书集成/明伦汇编/氏族典/第071卷 > 朱祁钲〈见沔 祐楒 厚爥 载〉
## 钦定古今图书集成/明伦汇编/氏族典/第071卷 > 朱祁钲〈见沔 祐楒 厚爥 载〉

按《名山藏》《分藩记》：“襄宪王子枣阳王祁钲。钲薨，子见
沔立。沔薨，子祐楒嗣。善文章，精骑射，力能制奔马，博
涉星历、兵农、医卜之书，言休咎多中。好持论经济之
术。嘉靖初，上书世宗，请伯孝宗、考献皇帝。世宗褒谕
之，更请除宗人禄，使其以四民自为生，贤者用射策
应科。寝不行。康王为王病废，不能事。承奉邵亨挟权”
自恣，拷死王舅。王恶之，剔其两目，坐夺爵，嘉靖四年
也。十八年，上狩承天，念王前疏，复王。王薨，子《厚爥》嗣。
长子载。